CELEX: 32016D1104(01)
Language: et
Date: 2016-10-27 00:00:00
Title: Komisjoni otsus, 27. oktoober 2016, REFITi platvormi sidusrühmade rühma liikme asendamise kohta

4.11.2016   
            
            
               ET
            
            
               Euroopa Liidu Teataja
            
            
               C 405/4
            
         KOMISJONI OTSUS,
   27. oktoober 2016,
   REFITi platvormi sidusrühmade rühma liikme asendamise kohta
   (2016/C 405/04)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse komisjoni 19. mai 2015. aasta otsust C(2015)3261 (final) REFITi platvormi loomise kohta, eriti selle artiklit 4,
   ning arvestades järgmist:
   
               (1)
            
            
               REFITi platvormi loomist käsitleva komisjoni otsuse C(2015) 3261 (final) artiklis 4 on sätestatud, et platvormi moodustavad nn valitsuste rühm ja sidusrühmade rühm ning et sidusrühmade rühma kuulub 20 eksperti, kellest kaks esindavad Euroopa Majandus- ja Sotsiaalkomiteed ja Regioonide Komiteed ning ülejäänud ettevõtjaid, sh VKEsid ning sotsiaalpartnereid ja kodanikuühiskonna organisatsioone, kellel on otsene kogemus liidu õigusaktide kohaldamise valdkonnas. Sidusrühmade rühma eksperdid nimetatakse ametisse isiklike võimete alusel või mitme sidusrühma ühise huvi esindajana.
            
         
               (2)
            
            
               Otsuse artikli 4 lõike 4 kohaselt nimetab komisjon esimese asepresidendi ettepanekul ametisse sidusrühmade rühma liikmed, kes on valitud kandideerimiskutsele vastanud taotlejate seast, kellel on otsene liidu õigusaktide kohaldamise kogemus. Ametisse nimetamine peaks võimalikult suures ulatuses tagama liidu erinevate sektorite, huvide ja piirkondade esindatuse ning soolise tasakaalu. Otsuse artikli 4 lõike 5 kohaselt nimetatakse liikmed ametisse kuni 31. oktoobrini 2019. Otsuse artikli 4 lõike 6 kohaselt võib ametist lahkuva liikme asemele nimetada tema ülejäänud ametiajaks asendaja.
            
         
               (3)
            
            
               Komisjoni 16. detsembri 2015. aasta otsuses C(2015) 9063 (final) REFITi platvormi sidusrühmade rühma liikmete ametisse nimetamise kohta (1) on sätestatud, et kui mõni sidusrühmade rühma liige lahkub platvormi tegevusaja jooksul ametist, võib esimene asepresident nimetada ametisse tema asendaja esialgsest kandidaatide nimekirjast, kes vastasid osalemiskutsele sidusrühmade rühma liikmeks saamiseks.
            
         
               (4)
            
            
               Pärast seda, kui Linas Lasiauskase lahkus sidusrühmade rühma liikme ametist 23. juunil 2016, nimetas komisjoni esimene asepresident tema asendajaks ülejäänud ametiajaks Paolo Falcioni,
            
         ON TEINUD JÄRGMISE OTSUSE:
   Ainus artikkel
   Paolo Falcioni nimetatakse REFITi platvormi sidusrühmade rühma liikmeks kuni 31. oktoobrini 2019 (vt käesoleva otsuse lisa).
   
      Brüssel, 27. oktoober 2016
      
         
            Komisjoni nimel
         
         
            esimene asepresident
         
         Frans TIMMERMANS
      
   
   
      (1)  ELT C 425, 18.12.2015, lk 8.
   
      LISA
      
                  Nimi
               
               
                  Kodakondsus
               
               
                  Sidusrühmade ühiste huvide esindaja konkreetses poliitikavaldkonnas
               
               
                  Praegune tööandja
               
            
                  Paolo Falcioni
               
               
                  IT
               
               
                  JAH
               
               
                  Euroopa kodumasinate tootjate komitee